Angika

Angika (अंगिका = Aṅgikā) – indoeuropiečių kalbų šeimos, indoarijų grupės idiomas, vartojamas rytų Indijoje, daugiausia Biharo ir Džharkhando valstijose, istorinės Angos šalies žemėse. Kalbančiųjų skaičius nežinomas (nurodoma nuo 740 tūkst. iki 15 mln.Sevanti Ninan (2007). Headlines From the Heartland: Reinventing the Hindi Public Sphere. SAGE Publications. p. 61.). Angika priklauso Biharo kalbų grupei – rytinėms hindi tarmėms ir joms artimoms kalboms. Pati angika neretai nurodoma kaip maithilių kalbos tarmė.Grierson, George A. (1903). Linguistic Survey of India. Vol. V, Part 2, Indo-Aryan family. Eastern group. Specimens of the Bihārī and Oriyā languages. Calcutta: Office of the Superintendent of Government Printing, India. pp. 13, 95.Mithilesh Kumar Jha. Language Politics and Public Sphere in North India: Making of the Maithili Movement. Oxford University Press, 2017.

Angika vartojama pietryčių Bihare (Mungero, Bhagalpuro, Bankos rajonai), šiaurės Džharkhande (Santhal Parganos regionas) bei vietomis Nepalo terajuose (Morango rajonas). Nuo 2018 m. angika yra viena iš oficialių regioninių Džharkhando kalbų.

Kalbai užrašyti naudojamas devanagari raštas, tačiau seniau naudoti angos ir kaithi raštai.

2007 m. pastatytas pirmasis filmas angika Khagaria Vali Bhouji.'खगड़िया वाली भौजी' के प्रीमियर शो आज, angika.com

 Šaltiniai 

Kategorija:Indoarijų kalbos